لە پشت چاکە و خراپەدا
لە پشت چاکە و خراپەدا (بە ئەڵمانی: Jenseits von Gut und Böse) پەرتووکێکی فەیلەسوفی ئەڵمانی فریدریش نیچەیە کە لە ساڵی ١٨٨٦ بڵاوکراوەتەوە.  ئەم پەرتووکە لەسەر بیرۆکەکانی پەرتووکی پێشووی وەھای گوت زەردەشت بنیات نراوە و فراوانتریان دەکات و لە ڕوانگەیەکی ڕەخنەگرانەتر و مشتومڕتر مامەڵەیان لەگەڵ دەکات.

نیچە لە زستانی ١٨٨٥–١٨٨٦دا لە نووسینی تەواو بوو و ناردی بۆ دەزگای چاپ و بڵاوکردنەوەی کریندەر لە لایپزیگ بەڵام ڕەتکرایەوە، پاشان ناردی بۆ چاپخانەی کارل دۆنکەر لە بەرلین و لەوێش ڕەتیانکردنەوە چاپی بکەن، بۆیە بە خەرجییەکانی خۆی بڵاویکردەوە لە دەزگای چاپ و بڵاوکردنەوەی ناومان لە لایپزیگ. لە ماوەی دە مانگی یەکەمی بڵاوبوونەوەی پەرتووکەکە، تەنیا ١١٤ دانەی لێ فرۆشرا.

نیچە لە پەرتووکەکەیدا ھێرش دەکاتە سەر فەیلەسوفەکانی ڕابردوو و تاوانباریان دەکات بەوەی کە ھەستێکی ڕەخنەگرانەیان نییە و پەسەندکردنی کوێرانەیان بۆ پۆستولاتی مەسیحی لە ڕەوشتدا.

سەرچاوەکان